**Ettevõtlusõppe programmi Edu ja Tegu tunnustamise statuut [[1]](#footnote-1)**

Ettevõtlusõppe programmi tunnustamise eesmärk on väärtustada ja tõsta esile üksikisikuid, kollektiive või organisatsioone ettevõtlusõppe edendamise ning silmapaistvate algatuste ja saavutuste eest selles valdkonnas.

Kandidaate on tunnustamiseks võimalik esitada viies kategoorias alates väljakuulutamisest kuni 21. oktoobrini ettevõtlusõppe programmi veebilehel [https://ettevõtlusõpe.ee/tunnustus](https://ettevõtlusõpe.ee/tunnustus/)/. Pärast kandidaatide esitamist selgitab parimatest parimad välja programmi partnerite ja töösuundade esindajatest moodustatud komisjon, kes esitab igas kategoorias oma põhjendatud ettepanekud. Igas kategoorias võib pälvida tunnustuse kuni kaks kandidaati.

**Tunnustuse saaja**

* on aktiivne ja ettevõtlik,
* teeb koostööd erinevate partneritega,
* on kogu ühiskonnale eeskujuks

Ettevõtlusõppe programm tunnustab kord aastas viies kategoorias. Kui mõnes kategoorias ei ole esitatud tunnustamist väärivaid kandidaate, jäetakse tunnustus välja andmata.

Lisaks parimate ettevõtlike isikute ja meeskondade tunnustamisele antakse vastavalt vajadusele välja programmi tänukirju panuse eest ettevõtlusõppe arendamisse. Ettepanekud tänukirja andmiseks esitatakse programmi teavituse ja tunnustuse töörühma juhile.

**Tunnustatavad kategooriad**

1. **Aasta ettevõtlik õppur**

**Eesmärk:** Tiitliga tunnustatakse õpilas- ja/või üliõpilasfirmat ja/või ettevõtlusõppes moodustatud meeskonda või õppurit, kes on ettevõtlusõppes saavutanud silmapaistvaid tulemusi.

**Tunnustuse saaja**

* on aktiivselt kaasa löönud ettevõtlusõppes,
* on pälvinud oma tegevusega tähelepanu,
* on toetanud oma tegevuse ja eeskujuga õppurite ettevõtlikkuse suurenemist ning inspireerinud ja julgustanud teisi.

**Sihtrühm:** Junior Achievement Eesti programmis osalenud õpilasmeeskonnad, eelinkubatsiooniprogrammis STARTER osalenud üliõpilasmeeskonnad, koolide õppetöös moodustatud äriideed arendanud, kogukonna või heategevuslikku algatust ellu viinud meeskonnad või eest vedanud persoonid.

**Esitajad:** Kõik inimesed ja organisatsioonid

**Tiitli väljakuulutamine:** Parimate tunnustamise üritusel aasta lõpus

1. **Aasta ettevõtlusõppe edendaja**

**Eesmärk**: Tiitliga tunnustatakse meeskonda, organisatsiooni või asutust, kes on märkimisväärselt panustanud ettevõtlusõppe arendamisse ning kelle tegevused väärivad esiletõstmist ja levitamist.

**Tunnustuse saaja**

* on andnud silmapaistva panuse ettevõtlusõppe arendamisse,
* on kaasanud ettevõtlusõppe arengusse erinevaid osapooli,
* on toetanud ja arendanud ettevõtlusõppe jaoks olulisi koostöövõrgustikke.

**Sihtrühm:** Ettevõtlusõppesse panustanud meeskonnad, organisatsioonid, asutused ja ettevõtted.

**Esitajad**: Kõik inimesed ja organisatsioonid

**Tiitli väljakuulutamine:** Parimate tunnustamise üritusel aasta lõpus

1. **Aasta ettevõtlik õpetaja**

**Eesmärk:** Tiitliga tunnustatakse ettevõtluse või muu aine õpetajat või õppejõudu, kes on silmapaistvalt toetanud õppurite ettevõtlusalast arengut ning rakendanud või juurutanud meetodeid ja praktikaid, mis innustavad ja inspireerivad teisi.

**Tunnustuse saaja**

* panustab õppurite ettevõtlusalaste teadmiste arendamisse ning lõimib ettevõtlusõpet õppeainesse, -moodulisse vms;
* kasutab ettevõtlusõppes tõhusaid ja innovaatilisi õppemeetodeid, mis panustavad ettevõtlusõppe metoodika arendamisse;
* on pälvinud nii õppurite kui ka kolleegide usalduse ja lugupidamise;
* on jaganud oma ettevõtlusõppe alaseid teadmisi, oskusi ja kogemusi teistega (seminaridel, koolitustel vm üritustel);
* on panustanud aktiivselt ettevõtlusõppe arendamisse, aidanud ettevõtlusõpet väärtustada ja ühiskonnal selle tähtsust mõista.

**Sihtrühm:** Üldharidus- ja kutsekoolide õpetajad, kõrgkoolide õppejõud.

**Esitajad**: Kõik inimesed ja organisatsioonid

**Tiitli väljakuulutamine:** parimate tunnustamise üritusel aasta lõpus

1. **Aasta ettevõtlusõppe mentor**

**Eesmärk:** Tiitliga tunnustatakse ettevõtjat või ettevõtlikku töötajat, kes on silmapaistvalt toetanud õppurite ettevõtlusalast arengut ning rakendanud või juurutanud meetodeid ja praktikaid, mis innustavad ja inspireerivad teisi.

**Tunnustuse saaja**

* on juhendanud edukalt õpilas- ja/või üliõpilasfirmasid ja
* on aktiivselt osalenud õpilasfirma programmide ja/või programmi STARTER arendamises või
* on toetanud õppureid ettevõtlusõppes omandatud teadmiste-oskuste rakendamisel ja arendamisel,
* on toetanud ja arendanud ettevõtlusõppe jaoks olulisi koostöövõrgustikke.

**Sihtrühm:** Eelinkubatsiooniprogrammi STARTER ja Junior Achievement Eesti õpilasfirmade programmi mentorid ja teised, kes on mentorite või juhendajatena või muul moel osalenud ettevõtlusõppes või selle edendamises.

**Esitajad**: Kõik inimesed ja organisatsioonid

**Tiitli väljakuulutamine:** Parimate tunnustamise üritusel aasta lõpus

1. **Ettevõtlusõppe programmi aasta tegija**

Tiitliga tunnustatakse isikut, kes on silmapaistvalt panustanud ettevõtlusõppe programmi tegevustesse ja arendamisse  ning kelle tegevused väärivad esiletõstmist ja levitamist.

**Tunnustuse saaja**

* on andnud silmapaistva panuse ettevõtlusõppe programmi tegevustesse ja arendamisse,
* on kaasanud ettevõtlusõppe arengusse uusi tegijaid,
* on toetanud ja arendanud aktiivselt ettevõtlusõppe jaoks olulisi koostöövõrgustikke.

**Sihtrühm:** Ettevõtlusõppe arendamisse silmapaistvalt panustanud isikud.

**Esitajad**: Ettevõtlusõppe programmi liikmed, partnerid, kõik inimesed ja organisatsioonid

**Tiitli väljakuulutamine:** Parimate tunnustamise üritusel aasta lõpus

**Kandidaatide esitamine tunnustamiseks**

**Kandidaatide esitamiseks tuleb täita ankeet ettevõtlusõppe programmi kodulehel** [**http://ettevõtlusõpe.ee/tunnustus/**](http://ettevotlusope.edu.ee/tunnustus/)

Taotluses tuleb esitada järgnev info:

Kategooria \*

Kandidaadi nimi \*

Kandidaadi ametikoht ja asutus (organisatsiooni puhul märkida - ) \*

Maakond või linn  \*

Kandidaadi e-posti aadress \*

Kandidaadi telefoninumber

Miks kandidaat väärib esiletõstmist (üks lause, *max* 230 tähemärki)? \*

Kandidaadi tegevuse mõju ja silmapaistvad saavutused ettevõtlusõppe vallas (kirjeldada näidete varal, *max* 3000 tähemärki) \*

Soovi korral lisainfo kandidaadi kohta tunnustuskategooria valguses (*max* 1000 tähemärki)

Esitaja ees- ja perekonnanimi (juhul, kui esitajaks on organisatsioon, lisada nii organisatsiooni kui kontaktisiku nimi) \*

Esitaja seos kandidaadiga (asutus ja amet, programmi töörühma liige vmt)

Esitaja e-posti aadress \*

Esitaja telefoninumber \*

Parimatest parimad valib komisjon, kuhu kuuluvad ettevõtlusõppe programmi partnerite esindajad ja töörühmade liikmed. Tunnustuse saajatele jääb mälestuseks meene ja auhinnaks kingitus.

 *Ettevõtlusõppe programmi toetab Euroopa Sotsiaalfond ning viib ellu Haridus- ja Teadusministeerium.*

1. Tunnustuse statuudi väljatöötamisel on lähtutud Aasta Õpetaja gala statuudist. [↑](#footnote-ref-1)